На основу члана 8. Пословника Републичке изборне комисије („Службени гласник РС“, број 148/20 – пречишћен текст),

 Републичка изборна комисија, на седници одржаној 11. фебруара 2021. године, донела је

**О Д Л У К У**

**О ОБРАЗОВАЊУ РАДНИХ ГРУПА**

**РЕПУБЛИЧКЕ ИЗБОРНЕ КОМИСИЈЕ**

 1. Ради проучавања појединих питања из делокруга Републичке изборне комисије (у даљем тексту: Комисија), усаглашавања предлога аката које припрема Служба Народне скупштине, израде извештаја или других докумената и обављања других послова које им повери Комисија, образују се следеће радне групе Републичке изборне комисије:

 - Радна група за нормативне послове,

 - Радна група за финансијске послове,

 - Радна група за унапређење изборног процеса за особе са инвалидитетом и

 - Радна група за информисање.

 2. **Радна група за нормативне послове**: разматра питања од значаја за примену изборног законодавства; разматра и усаглашава предлоге аката за потребе Комисије; разматра и друга питања од значаја за нормативно уређење изборног поступка од стране Комисије.

 За председавајућег Радне групе именује се **Владимир Димитријевић**.

 За чланове Радне групе именују се:

1. Зоран Лукић;
2. Јана Љубичић;
3. Вељко Одаловић;
4. Немања Поповић;
5. Весна Миздрак;
6. Ђорђе Павловић;
7. Бранкица Јовић;
8. Џемил Диванефендић;
9. Марија Ђоковић;
10. Весна Стојковић;
11. Снежана Ракочевић;
12. Марина Ђукановић;
13. Ђула Ладоцки;
14. Бранимор Јовичић;
15. Татјана Китановић;
16. Александар Чамагић;
17. Марина Марковић;
18. Срђан Зораја;
19. Горан Дилпарић;
20. Милован Амиџић;
21. Јелена Миленковић;
22. Миљкан Карличић и
23. Миладин Ковачевић.

 3. **Радна група за финансијске послове**: разматра и усаглашава предлоге финансијских аката за потребе Комисије; контролише остваривање финансијског плана у погледу законитости, сврсисходности и ефикасности трошења јавних средстава у раду Комисије и спровођењу избора; разматра и друга питања из области финансија.

 За председавајућег Радне групе именује се **Маја Пејчић**.

 За чланове Радне групе именују се:

1. Никола Јелић;
2. Снежана Ракочевић;
3. Милош Срећковић и
4. Срђан Зораја.

 4. **Радна група за унапређење изборног процеса за особе са инвалидитетом**:разматра питања од значаја за унапређење положаја и веће учешће особа са инвалидитетом у изборном процесу, како кроз нормативно уређење актима Комисије за спровођење избора, тако и кроз измене постојећег изборног законодавства, посебно у погледу могућности различитих начина гласања; разматра могуће мере за унапређење функционалне приступачности изборног процеса особама са инвалидитетом, кроз прилагођеност бирачких места и изборног материјала потребама особа са различитим врстама инвалидитета; успоставља комуникацију и обавља консултације са Тимом Пројекта за јачање политичког учешћа особа са инвалидитетом у Србији и представницима других организација особа са инвалидитетом у циљу боље информисаности о потребама и утврђивању приоритета у погледу прилагођавања изборних процедура особама са инвалидитетом; пружа стручну помоћ и подршку осталим учесницима у изборном процесу ради обезбеђења већег укључивања особа са инвалидитетом; прати примену прописаних мера и упутстава у току спровођења избора.

 За председавајућег Радне групе именује се **Весна Миздрак**.

 За чланове Радне групе именују се:

1. Марко Јанковић;
2. Немања Поповић;
3. Драгана Одовић;
4. Весна Стојковић;
5. Горан Дилпарић и
6. Нада Јелић.

 5. **Радна група за информисање:** разматра питања које се тичу информисања јавности о раду Комисије; прати извештавање медија о раду Комисије и с тим у вези разматра издавање саопштења; предлаже мере за повећање транспарентности рада Комисије и изборног процеса.

 За председавајућег Радне групе именује се **Срђан Зораја**.

 За чланове Радне групе именују се:

1. Маја Пејчић;
2. Вељко Перовић;
3. Марко Кулић;
4. Владимир Јестратијевић и
5. Бела Буташ.

 6. О обављању стручних послова у вези са сазивањем и одржавањем седница радне групе стара се секретар радне групе.

 Секретара радне групе именује секретар Комисије из реда запослених у Служби Народне скупштине.

 7. Ова одлука ступа на снагу даном доношења.

02 Број: 013-7/21

У Београду, 11. фебруара 2021. године

**РЕПУБЛИЧКА ИЗБОРНА КОМИСИЈА**

 ПРЕДСЕДНИК

 Владимир Димитријевић